Hvem tager telefonen/svarer på min besked?
Når du ringer til os, er den første du taler med, en fra vores callcenter. De hjælper dig med at blive stillet videre til en børne- og ungerådgiver. Børne- og ungerådgiveren kan give gode råd og ved en masse om, hvordan man løser problemer som dine. De arbejder med at skaffe hjælp til børn eller familier, der ikke har det godt. Nogle gange kaldes de også for sagsbehandlere eller socialrådgivere.
Når du skriver en besked til os via Din Side, er det en børne- og ungerådgiver, der læser beskeden og kontakter dig.